"1997 թվականին որպես վարչապետ իմ առաջին այցը տարածաշրջան ուղեւորությունն էր Գյումրի։ Տպավորությունը չափազանց ճնշող էր։ Անելանելիություն, աղքատություն, ավերակներ, թերահավատություն, որ իրենց խնդիրներն ընդհանրապես որեւէ մեկին հետաքրքրում են։ Դրա հետ մեկտեղ ջերմ վերաբերմունք զգացի իմ նկատմամբ եւ թեթեւակի հույս, որ ինչ-որ բան կփոխվի։ Հավանաբար Ղարաբաղում անցած իմ ճանապարհը որոշակի լավատեսություն էր ներշնչում մարդկանց։